Document ID: 31998R0921

KOMISSION ASETUS (EY) N:o 921/98,
annettu 28 päivänä huhtikuuta 1998,
Belgian lipun alla purjehtivien alusten turskan, koljan ja punakampelan kalastuksen lopettamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (1), sellaisena kuin se on viimeksi muutettuna asetuksella (EY) N:o 2635/97 (2), ja erityisesti sen 21 artiklan 3 kohdan,
sekä katsoo, että
tiettyjen kalakantojen ja kalakantaryhmien osalta vuodeksi 1998 vahvistettavista suurimmista sallituista saaliista ja niiden pyyntiä koskevista tietyistä edellytyksistä 19 päivänä joulukuuta 1997 annetussa neuvoston asetuksessa (EY) N:o 45/98 (3) säädetään turska-, kolja- ja punakampelakiintiöistä vuodeksi 1998,
kiintiöiden alaisten kalakantojen saaliiden määrällisistä rajoituksista annettujen säännösten noudattamisen turvaamiseksi komission on tarpeen vahvistaa päivämäärä, johon mennessä jäsenvaltion lipun alla purjehtivien alusten katsotaan täyttäneen niille annetun kiintiön, ja
Belgialle vuodeksi 1998 osoitetut turskakiintiöt ICES-alueen III a (Skagerrak) vesillä, koljakiintiöt ICES-alueiden III a, III b, c ja d (EY-alue) vesillä ja punakampelakiintiöt ICES-alueen III a (Skagerrak) vesillä ovat täyttyneet kiintiöiden siirtojen vuoksi; Belgia on kieltänyt näiden kalakantojen kalastuksen 1 päivästä tammikuuta 1998; tämän vuoksi on tarpeen noudattaa tätä päivämäärää,
ON ANTANUT TÄMÄN ASETUKSEN:
1 artikla
Belgialle vuodeksi 1998 osoitettujen turskakiintiöiden ICES-alueen III a (Skagerrak) vesillä, koljakiintiöiden ICES-alueiden III a, III b, c ja d (EY-alue) vesillä ja punakampelakiintiöiden ICES-alueen III a (Skagerrak) vesillä katsotaan täyttyneen.
Kielletään Belgian lipun alla purjehtivilta tai Belgiassa rekisteröidyiltä aluksilta turskan kalastus ICES-alueen III a (Skagerrak) vesillä, koljan kalastus ICES-alueiden III a, III b, c ja d (EY-alue) vesillä ja punakampelan kalastus ICES-alueen III a (Skagerrak) vesillä sekä edellä mainittujen alusten tämän asetuksen ensimmäisen soveltamispäivän jälkeen pyytämien näiden kalakantojen hallussa pitäminen aluksessa sekä niiden uudelleenlastaus ja purku.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1998.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä huhtikuuta 1998.

Labels: 8
18
6